# Mariví Bilbao

Mariví Bilbao (Bilbao, 22 de gener de 1930 - Bilbao, 3 d'abril de 2013) nom artistic de María Victoria Bilbao-Goyoaga Álvarez, fou una actriu basca, especialment coneguda pel paper de Marisa Benito a la sèrie espanyola Aquí no hay quien viva i pel paper d'Izaskun a La que se avecina.

## Biografia

De molt jove ja va començar a participar en representacions de teatre amb el grup Cultura Hispànica de Bilbao. Al cap de poc temps va fundar el grup Akelarre. Malgrat aquests principis, la seva carrera es va decantar més tard cap al cinema i la televisió.Al cinema va debutar l'any 1959 amb el curtmetratge "Amores" dirigit per Javier Aguirre. A aquest li van seguir dues més, totes dues també del mateix director, "Almuñécar" i "Playa insólita". A partir de llavors i fins als nostres dies ha participat en un gran nombre de produccions d'aquest tipus, com "La leyenda de un hombre malo", "Amor de madre", "Entre nosotros" o "Atardecer". L'any 2007 va ser nominada per als Premis Oscar el curtmetratge "Éramos pocos", protagonitzat per ella.
Pel que fa als llargmetratges, el seu debut va ser molt més tard. No va arribar a treballar en el primer fins a l'any 1981, quan li van oferir un paper en la pel·lícula "Siete calles", dirigida per Juanma Ortuoste i Javier Rebollo. Després d'aquest rodatge, encara va estar 7 anys més sense treballar a la pantalla gran, fins a l'any 1988, en què va interpretar un paper en la pel·lícula "Eskorpion", dirigida per Ernesto Tellería, i, a l'any següent en "El mar es azul", novament de Juanma Ortuoste.
De la dècada dels 90 podem destacar llargmetratges com "Salto al vacío" dirigit per Daniel Calparsoro, "Malena es un nombre de tango" de Gerardo Herrero, "Pecata minuta" de Ramón Barea o "Las huellas borradas" d'Enrique Gabriel. A partir de l'any 2000 destaquen pel·lícules com "La comunidad" d'Álex de la Iglesia, "Marujas asesinas" de Javier Rebollo, "Carmen" de Vicente Aranda o "El chocolate del loro" d'Ernesto Martín.
Pel que fa a la televisió, tot i que el seu treball en aquest mitjà no ha estat extens, és el que li ha donat més popularitat, gràcies al seu paper a la sèrie "Aquí no hay quien viva", dirigida per Alberto Caballero, en la qual representa la divertida Marisa Benito. La sèrie va durar més de tres anys, obtenint un gran èxit. L'èxit es va repetir amb "La que se avecina", en realitat una seqüela de l'anterior, l'èxit també ha estat imparable. Mariví interpreta un personatge de similars característiques, la jubilada Izaskun Sagastume.
D'entre els seus molts premis destaca el Premi a la millor actriu dels Festivals d'Orense i Màlaga pel seu treball en el curtmetratge "La primera vez", A la Mostra de Venècia el curtmetratge "Alumbramiento", protagonitzat per ella, va guanyar el Lleó d'or. Per la seva participació en "Aquí no hay quien viva" ha guanyat molts premis, com el de la Unió d'Actors, el de l'Acadèmia de la Televisió d'Espanya o el del Festival del Cinema Espanyol de Màlaga.

## Filmografia
### Pel·lícules

* Maktub (2011), de Paco Arango.
* No controles (2010), de Borja Cobeaga.
* Sukalde kontuak (2009), d'Aitzpea Goenaga.
* Trío de ases: el secreto de la Atlántida (2008), de Joseba Vázquez.
* El Calentito (2005), de Chus Gutiérrez.
* El chocolate del loro (2005), d'Ernesto Martín.
* La mirada violeta (2004), de Nacho Pérez de la Paz i Jesús Ruiz.
* Carmen (2003), de Vicente Aranda.
* Torremolinos 73 (2003), de Pablo Berger.
* Marujas asesinas (2001), de Javier Rebollo.
* La comunidad (2000), d'Álex de la Iglesia.
* Aunque tú no lo sepas (2000), de Juan Vicente Córdoba.
* Las huellas borradas (1999), d'Enrique Gabriel.
* Ione, sube al cielo (1999), de Joseba Salegui.
* Pecata minuta (1999), de Ramón Barea.
* Entre todas las mujeres (1998), de Juan Ortuoste.
* A ciegas (1997), de Daniel Calparsoro.
* Calor... y celos (1996), de Daniel Calparsoro.
* Malena es un nombre de tango (1996), de Gerardo Herrero.
* Pasajes (1996), de Daniel Calparsoro.
* Salto al vacío (1995), de Daniel Calparsoro.
* Sálvate si puedes (1995), de Joaquín Trincado.
* No me compliques la vida (1991), d'Ernesto Del Río.
* El mar es azul (1989), de Juan Ortuoste.
* Eskorpion (1988), de Ernesto Tellería.

### Curtmetratges

* Lala (2009), d'Esteban Crespo
* Atardecer (2009), de Santiago Lucas i Javier Muñoz.
* Sótano (2008), de Jon Cortegoso.
* Alumbramiento (2007), d'Eduardo Chapero-Jackson.
* Trío de ases (2006), de Joseba Vázquez.
* Éramos pocos (2005), de Borja Cobeaga.
* Entre nosotros (2005), de Darío Stegmayer.
* Tercero B (2002), de José María Goenaga.
* Terminal (2002), d'Aitzol Aramaio i Juan Pérez Fajardo.
* La primera vez (2001), de Borja Cobeaga.
* Hyde & Jekill (2000), de Sara Mazkiaran.
* Jardines deshabitados (2000), de Pablo Mal.
* Amor de madre (1999), de Koldo Serra i Gorka Vázquez.
* El trabajo (1999), d'Igor Legarreta i Emilio Pérez.
* Adiós, Toby, adiós (1995), de Ramón Barea.
* Lourdes de segunda mano (1995), de Chema de la Peña.
* La leyenda de un hombre malo (1994), de Myriam Ballesteros.
* Agur, Txomin (1981), de Javier Rebollo.
* Irrintzi (1978), de Mirentxu Loxarte.
* Playa insólita (1962), de Javier Aguirre.

### Sèries de televisió
#### Papers fixos

* La que se avecina (76 capítols, any 2007-2013)
* Apaga la luz (2007)
* Aquí no hay quien viva (90 capítols, 2003-2006)
* El show de la 3 (2005)
* Mis estimadas víctimas (2005)
* Entre dos fuegos (1998)

#### Papers miscel·lanis

* A tortas con la vida (1 capítol, 2005)
* Periodistas (2 capítols, 2002)
* Hospital Central (2 capítols, 2001)
* Raquel busca su sitio (1 capítol, 2000)
* Manos a la obra (2 capítols, 1998)
* Al salir de clase (2 capítols, 1997)
* La Que Se Avecina(6 Temporades, 2013)

## Premis i nominacions

| Any | Premi | Categoria | Títol | Resultat |
| 2002 | Festival de Cinema Espanyol de Màlaga | Biznaga de Plata (curtmetratges):Millor interpretació femenina | La primera vez | Guanyadora |
| 2002 | Festival de Cinema Internacional d'Orense | Premi AISGE:Millor interpretació femenina | La primera vez | Guanyadora |
| 2004 | Premis de la "Unión de Actores" (Espanya) | Millor actriu de repartiment de televisió | Aquí no hay quien viva | Nominada |
| 2005 | Premis de la "Unión de Actores" (Espanya) | Millor actriu de repartiment de televisió | Aquí no hay quien viva | Guanyadora |
| 2005 | TP d'Or | Millor actriu | Aquí no hay quien viva | Nominada |
| 2006 | Premis ATV | Millor interpretació femenina | Aquí no hay quien viva | Guanyadora |
| 2008 | Festival d'Alacant | Millor actriu | Alumbramiento | Guanyadora |
| 2008 | Festival de Cinema d'Osca | Premi Ciutat d'Osca | Per la seva trajectòria professional | Guanyadora |
| 2008 | Cinema Basc en Zinemaldia | Premi Ama Lur | Per la seva trajectòria professional | Guanyadora |
| 2013 | Premis de la "Unión de Actores" (Espanya) | Millor actriu de repartiment de televisió | La que se avecina | Guanyadora |

## Referències

* 1 2 3 4 5 6 7 8 9 10 11 «Mor Mariví Bilbao, l'àvia malparlada i fumadora de la 'tele'» (en castellà). elmundo.es.
* ↑ «Biografía de Mariví Bilbao» (en castellà). biografias. [Consulta: 6 gener 2015].
* 1 2 3 4 5 6 7 «Mariví Bilbao-Awards» (en anglès). imdb. [Consulta: 6 gener 2015].
* 1 2 3 «Mariví Bilbao Goyoaga» (en castellà). euskomedia. [Consulta: 6 gener 2015].